Merkel: ″Kada a bada muhimmanci ga sabani da Amirka kan sauyin yanayi″ | Labarai | DW | 29.05.2017
Merkel: "Kada a bada muhimmanci ga sabani da Amirka kan sauyin yanayi"
Amirka dai ta nemi a bata karin lokaci domin ta yi nazari kan manufofinta na sauyin yanayi kafin ta yanke shawara kan yarjejeniyar Paris.
Shugabar gwamnatin Jamus Angela Merkel ta ce ba daidai ba ne a mayar da hankali kan sabanin da aka samu da Amirka kan batutuwan da suka shafi sauyin yanayi, tana mai cewa taron kolin kungiyar G7 da ya gudana a karshen mako ya nuna karara zai yi wahala a samu nasara kan yarjejeniyar birnin Paris da ta shafi sauyin yanayi.
Shugaban Amirka Donald Trump ya ki amincewa da ka'aidojin yarjejeniyar muhallin a taron na kasashe mafi karfin tattalin arziki a duniya da ya gudana karshen mako a kasar Italiya, inda ya nemi karin lokaci kafin ya yanke shawara.
A lokacin da take magana a gun wani babban taro kan ci-gaba mai dorewa a birnin Berlin, Merkel ta jaddada matsayinta cewa ba za a iya dogaro kan abokan kawance a kowane lokaci ba, dole kasashen Turai su dauki makomarsu a hannunsu. Wannan furucin dai ya zo wa gwamnatocin biranen Washington da London da mamaki.
Rahotanni masu dangantaka Berlin, CDU, Christian Democratic Union, Charlie Hebdo, Sauyin yanayi, Jamus, Angela Merkel, Donald Trump, Jam'iyyar Die Linke, Jam'iyyar The Greens, AfD
Muhimman kalmomi Merkel, Trump, Jamus, Amirka, sauyin yanayi, Paris
Permalink https://p.dw.com/p/2dn9p